— З пастаноўкай тэхнікі на захоўванне сельгасарганізацыі раёна справіліся на 90 працэнтаў. Значны крок наперад па навядзенні парадку на мехдвары зрабілі ў ААТ “Аграсімвал”, — гаворыць Дзяніс Шырокі. — За апошні месяц у лепшы бок адбыліся перамены ў сельгасфіліяле “Светлая ніва”. Найбольш складаныя сітуацыі на мехдварах у ЭБ “Зазер’е” і ААТ “Суцінскі”. Тэхніка вычышчаная і памытая, але не пастаўлена на захоўванне згодна з Дзяржстандартам. Прычыну бачу ў адсутнасці арганізацыі працы. На выпраўленне сітуацыі застаўся роўна тыдзень.